Oleg Tsokov

Oleg Jurjevitsj Tsokov (1971–2023) var en russisk offiser. Han var generalløytnant i den russiske hæren og nestkommanderende for Søndre militærdistrikt. Han ble drept under den ukrainske motoffensiven i 2023, og var den til da høyeste russiske offiser som falt i Ukrainakrigen, som allerede hadde kostet Russland et høyt antall falne høyere offiserer.

Liv og virke

Bakgrunn
Oleg Tsokov ble født den 23. september 1971 i Sovjetunionen. Han var sønn av en offiser og en lærer. På grunn av hyppige familieflyttinger vokste han opp på militærbaser og gikk på elleve forskjellige skoler, blant annet i Tsjojbalsan og Semipalatinsk, før han ble uteksaminert fra videregående skole.

Militær karriere 
Han valgte en militær karriere og ble uteksaminert fra Høyskolen for militære kombinerte styrker i Tasjkent. Etter eksamen i 1994 ble han utplassert som pelotongsjef i en motorisert riflebrigade og deltok i den første tsjetsjenske krig. Han hadde forskjellige kommandostillinger i forskjellige enheter. Han tok del i stormingen av Oljeinstituttet i Groznyj under slaget om Groznyj i januar 1995. Etter slaget ble Tsokovs enhet sendt tilbake til Sibir, men han ble kalt tilbake til Tsjetsjenia for fire måneder for kommandant av et motorriflekompani tilknyttet en spetsnazenhet.

Han fikk mer undervisning ved M.V. Frunze militærhøyskole i Moskva i 2000.

Han deltok i den andre tsjetsjenske krig og ble i 2004 forfremmet til oberstløytnant, og var basert for det meste i det sørlige Russland. Han ble også involvert i den russiske militærintervensjon (fra 2015) i den syriske borgerkrig.

Oleg Tsokov deltok i den russiske invasjonen av Ukraina som begynte 24. februar 2022. Han var involvert i missilangrep mot ukrainske byer. I august 2022 tok han kommandoen for 144. motoriserte infanteridivisjon. Han ble såret i september 2022. Deretter ble Tsokov forfremmet til nestkommanderende for Sørlige militærdistrikt, og ble forfremmet til generalløytnant den 17. februar 2023.

Hans krigsdeltakelse hadde også resultert til at han var blitt satt på EUs sanksjonsliste.

Han ble drept den 11. juli 2023 av et langtrekkende missil donert av Storbritannia til Ukraina i et angrep på Den 58. kombinerte armés kommandopost i Berdjansk i Ukraina.

Antallet generaler drept i forbindelse med den russiske invasjonen er eksepsjonelt høyt og uten sidestykke i noe lands kriger siden andre verdenskrig.

Utmerkelser 
Zokov mottok flere utmerkelser; Zjukov-ordenen, Tapperhetsordenen tre ganger, Ordenen for militære fortjenster i Russland, og medaljen «Deltaker i militæroperasjonen i Syria.»

Fotnoter

Referanser 

Russiske generaler
russiske militære fra den russisk-ukrainske krig